proxectonos/corpus_dominio_legal_administrativo_tmp huggingface dataset:
RESOLUCIÓN do 26 de decembro de 2012 pola que se publican os tipos de xuro que as entidades de crédito aplicarán durante o ano 2013 aos contratos de arrendamento financeiro subvencionados ao abeiro dos convenios de apoio financeiro aos investimentos das pemes.
Instituto Galego de Promoción Económica — III. Outras disposicións — 03/01/2013

De conformidade cos convenios de apoio financeiro aos investimentos das pemes asinados coas entidades de crédito durante os anos 1999, 2000, 2001, 2002, 2003, 2004 e 2005 e convenio de apoio financeiro 2004, 2005 e 2006 ao sector transporte público por estrada de Galicia para a renovación da frota de vehículos, os tipos de xuro dos contratos de arrendamento financeiro subvencionados pola Xunta de Galicia, que se formalizaron a tipo de xuro variable, variarán por anos naturais, e no texto dos citados convenios establecerase o sistema de determinación do tipo de xuro para exercicios futuros.
Visto o exposto, e unha vez verificados os datos relativos á evolución do euríbor durante o período establecido nos citados convenios, e en virtude das facultades que teño conferidas,
Publicar os tipos de xuro que as entidades de crédito aplicarán durante o ano 2013 aos contratos de arrendamento financeiro subvencionados ao abeiro dos convenios de apoio financeiro aos investimentos das pemes:
Primeiro. O tipo de xuro máximo que se aplicará durante o ano 2013 aos contratos de arrendamento financeiro formalizados, a tipo variable, ao abeiro dos convenios de apoio financeiro aos investimentos das pemes dos anos 1999, 2000, 2001, 2002, 2003, 2004 e 2005 e do convenio ao sector transporte público por estrada de Galicia para a renovación da frota de vehículos dos anos 2004, 2005 e 2006 será de 1,55 %. No caso de que o tipo adicional sexa inferior a 1,15 puntos, o tipo de xuro que se aplicará será o resultado de engadirlle ao tipo de referencia (0,412) o tipo adicional que teñan pactado as partes. Se o tipo de xuro resultase con varios decimais, arredondarase ata a máis próxima vixésima parte do punto.
Segundo. As entidades de crédito deberán comunicarlles aos beneficiarios dos contratos de arrendamento financeiro subvencionados a variación do tipo de xuro.
Terceiro. O tipo de xuro do contrato de arrendamento financeiro resultante para o beneficiario, é dicir, o nominal menos os puntos de subsidiación, non poderá ser inferior ao límite fixado nos citados convenios e na resolución de concesión de axuda. No caso de que sexa inferior, limitarase a subsidiación ata o citado límite. Para o caso de que o tipo de xuro nominal sexa igual ou inferior ao límite suspenderase a subsidiación e o tipo de xuro que se aplicará ao contrato de arrendamento financeiro será o que lle corresponda segundo o establecido no punto primeiro da presente resolución.
Santiago de Compostela, 26 de decembro de 2012
RESOLUCIÓN do 4 de decembro de 2012, da Dirección Xeral de Promoción do Emprego, pola que se dá publicidade das axudas concedidas ao abeiro da Orde do 30 de decembro de 2010, pola que se establecen as bases que regulan as axudas e subvencións para o fomento do emprego a través dos programas de cooperación no ámbito de colaboración cos órganos e organismos das administracións públicas distintas da local, universidades e entidades sen ánimo de lucro, e se procede á súa convocatoria para o ano 2011 (Diario Oficial de Galicia número 10, do 17 de xaneiro), en concreto contratación de axentes de emprego e unidades de apoio.
Consellería de Traballo e Benestar — III. Outras disposicións — 03/01/2013

O artigo 6.10 da orde reguladora dispón que as resolucións de concesión serán obxecto de publicación segundo o establecido no artigo 13.4º da Lei 4/2006, do 30 de xuño, de transparencia e boas prácticas na Administración pública galega; no Decreto 132/2006, do 27 de xullo, polo que se regulan os rexistros públicos creados nos artigos 44 e 45 da Lei 7/2005, do 29 de decembro, de orzamentos xerais da Comunidade Autónoma de Galicia para o ano 2006; e no artigo 15 da Lei 9/2007, do 13 de xuño, de subvencións de Galicia.
En consecuencia,
Ordenar a publicación no Diario Oficial de Galicia das subvencións concedidas con cargo ás aplicacións orzamentarias 12.04.322A.443.0, 12.04.322A.444.0, 12.04.322A.481.1 e 12.04.322A.481.2, para a contratación de axentes de emprego e unidades de apoio en colaboración coas administracións distintas da local, universidades e entidades sen ánimo de lucro (procedemento TR352B), ao abeiro da Orde do 30 de decembro de 2010, pola que se establecen as bases que regulan as axudas e subvencións para o fomento do emprego a través dos programas de cooperación no ámbito de colaboración cos órganos e organismos das administracións públicas distintas da local, universidades e entidades sen ánimo de lucro, e se procede á convocatoria para o ano 2011 (Diario Oficial de Galicia número 10, do 17 de xaneiro de 2011).
Santiago de Compostela, 4 de decembro de 2012
RESOLUCIÓN do 4 de decembro de 2012, da Dirección Xeral de Promoción do Emprego, pola que se dá publicidade das axudas concedidas ao abeiro da Orde do 30 de decembro de 2010, pola que se establecen as bases que regulan as axudas e subvencións para o fomento do emprego a través dos programas de cooperación no ámbito de colaboración cos órganos e organismos das administracións públicas distintas da local, universidades e entidades sen ánimo de lucro, e se procede á súa convocatoria para o ano 2011 (Diario Oficial de Galicia número 10, do 17 de xaneiro), en concreto contratación de traballadores/as desempregados/as para a realización de obras ou servizos de interese xeral e social.
Consellería de Traballo e Benestar — III. Outras disposicións — 03/01/2013

O artigo 6.10 da orde reguladora dispón que as resolucións de concesión serán obxecto de publicación segundo o establecido no artigo 13.4º da Lei 4/2006, do 30 de xuño, de transparencia e boas prácticas na Administración pública galega; no Decreto 132/2006, do 27 de xullo, polo que se regulan os rexistros públicos creados nos artigos 44 e 45 da Lei 7/2005, do 29 de decembro, de orzamentos xerais da Comunidade Autónoma de Galicia para o ano 2006; e no artigo 15 da Lei 9/2007, do 13 de xuño, de subvencións de Galicia.
En consecuencia,
Ordenar a publicación no Diario Oficial de Galicia das subvencións concedidas con cargo ás aplicacións orzamentarias 12.04.322A.402.0, 12.04.322A.403.0, 12.04.322A.439.0, 12.04.322A.441.0, 12.04.322A.442.0, 12.04.322A.443.0, 12.04.322A.444.0 e 12.04.322A.481.1, para a contratación de traballadores e traballadoras desempregados/as para a realización de obras ou servizos de interese xeral e social en colaboración coas administracións distintas da local, universidades e entidades sen ánimo de lucro (procedemento TR352A), ao abeiro da Orde do 30 de decembro de 2010, pola que se establecen as bases que regulan as axudas e subvencións para o fomento do emprego a través dos programas de cooperación no ámbito de colaboración cos órganos e organismos das administracións públicas distintas da local, universidades e entidades sen ánimo de lucro, e se procede á súa convocatoria para o ano 2011 (DOG nº 10, do 17 de xaneiro).
Santiago de Compostela, 4 de decembro de 2012
ORDE do 21 de decembro de 2012 pola que se fai pública a resolución de axudas, en réxime de concorrencia competitiva, para a realización de estudos universitarios durante o curso 2012/13 nas universidades do Sistema universitario de Galicia.
Consellería de Cultura, Educación e Ordenación Universitaria — III. Outras disposicións — 03/01/2013

Mediante a Orde do 19 de setembro de 2012, DOG do 28 de setembro, aprobáronse as bases e procedeuse á convocatoria de axudas, en réxime de concorrencia competitiva, para a realización de estudos universitarios durante o curso 2012/13 nas universidades do Sistema universitario de Galicia.
De acordo co establecido na Orde do 21 de novembro de 2012, pola que se modifica o artigo 9 da orde de convocatoria, desde o día 27 de novembro de 2012 ao 10 de decembro de 2012 expuxéronse as listas provisionais de solicitudes admitidas e excluídas por documentación e as persoas interesadas puideron, durante ese mesmo prazo, formular reclamacións ou emendar erros e faltas da documentación ante a Secretaría Xeral de Universidades.
Unha vez transcorrido este prazo, as solicitudes admitidas foron estudadas pola comisión avaliadora nomeada na propia orde de convocatoria.
En consecuencia, de acordo co establecido no artigo 12 das bases da convocatoria e atendendo ao informe-proposta elevado pola citada comisión avaliadora a través da Secretaría Xeral de Universidades, esta consellería
Artigo 1
Concederlles a axuda de matrícula aos estudantes universitarios que se relacionan na listaxe de concedidas do anexo I desta orde e pola contía que en cada caso se sinala.
Artigo 2
O aboamento da axuda de matrícula farase nun pagamento único na conta bancaria indicada polo/a interesado/a.
Artigo 3
Denegarlle a axuda ao alumnado que se relaciona no anexo II desta orde como solicitudes denegadas, pola causa que en cada caso se sinala.
Artigo 4
O incumprimento por parte do/da bolseiro/a de calquera das condicións recollidas nesta orde e demais normas aplicables poderá constituír causa determinante de revogación da axuda e do reintegro total ou parcial polo/a beneficiario/a das cantidades percibidas xunto cos xuros de demora que lle puidesen corresponder en cada caso, en aplicación do disposto nos artigos 33 e seguintes da Lei 9/2007, do 13 de xuño, de subvencións de Galicia, e no Decreto 287/2000, do 21 de novembro, polo que se desenvolve o réxime de axudas e subvencións públicas da Comunidade Autónoma de Galicia.
Artigo 5
Contra a presente orde, que esgota a vía administrativa, as persoas interesadas poderán interpor recurso potestativo de reposición ante o conselleiro de Cultura, Educación e Ordenación Universitaria no prazo dun mes a partir do día seguinte ao da súa publicación no DOG, segundo o disposto nos artigos 116 e 117 da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo no prazo de dous meses ante o Tribunal Superior de Xustiza de Galicia, de conformidade co artigo 46 da Lei de 29/1998, do 13 de xullo, reguladora da xurisdición contencioso-administrativa.
Santiago de Compostela, 21 de decembro de 2012
ORDE do 18 de decembro de 2012 pola que se autoriza o cambio de denominación do colexio de educación infantil e primaria Menéndez y Pelayo, de Lugo.
Consellería de Cultura, Educación e Ordenación Universitaria — III. Outras disposicións — 03/01/2013

De conformidade co previsto no artigo 8.1º do Regulamento orgánico das escolas de educación infantil e dos colexios de educación primaria, aprobado polo Decreto 374/1996, do 17 de outubro, DOG do 21 de outubro, por proposta da Dirección Xeral de Centros e Recursos Humanos,
Autorizar o cambio de denominación específica do seguinte centro:
Provincia: Lugo.
Concello: Lugo.
Código: 27016467.
Denominación actual: colexio de educación infantil e primaria Menéndez y Pelayo.
Nova denominación: colexio de educación infantil e primaria Menéndez Pelayo.
Santiago de Compostela, 18 de decembro de 2012
RESOLUCIÓN do 13 de febreiro de 2013, da Dirección Xeral de Innovación e Xestión da Saúde Pública, pola que se fai pública a realización dun curso homologado de nivel básico para a obtención do carné de aplicador/manipulador de biocidas.
Consellería de Sanidade — III. Outras disposicións — 28/02/2013

A Orde do 30 de xullo de 1997, conxunta das consellerías de Agricultura, Gandaría e Montes e de Sanidade e Servizos Sociais, pola que se establece na Comunidade Autónoma de Galicia a normativa reguladora para a homologación de cursos de capacitación para realizar tratamentos con praguicidas, así como para a obtención do carné de manipuladores destes produtos, establece no seu artigo 8.6 que os ministerios de Agricultura, Pesca e Alimentación e de Sanidade e Consumo lles comunicarán aos organismos responsables na Comunidade Autónoma a homologación dos ditos cursos, e no seu artigo 9 a obrigatoriedade de que o organismo oficial responsable publique no Diario Oficial de Galicia a información correspondente a cada curso que se vai realizar.
En consecuencia, anúnciase a realización dun curso de aplicador/manipulador de biocidas, nivel básico, homologado polas direccións xerais de Saúde Pública do Ministerio de Sanidade e Política Social e de Agricultura do Ministerio de Medio Ambiente, Rural e Mariño, solicitado pola entidade Estudios Cacumen, de acordo coas seguintes bases:
1. Denominación do curso:
Curso para a capacitación de aplicadores/manipuladores de produtos biocidas. Nivel básico.
2. Entidade organizadora:
Estudios Cacumen (José Ángel Castro Expósito).
3. Data:
Os días 12, 13, 19 e 20 de abril de 2013.
4. Lugar de realización:
Estudios Cacumen.
R/ Concepción Arenal, 18-1º.
27004 Lugo.
5. Número de prazas:
Máximo 20 alumnos.
6. Dirixido a:
Persoal auxiliar dos servizos de aplicación de biocidas, non clasificados como moi tóxicos, e persoal de establecementos.
7. Criterios de selección:
Por rigorosa orde de recepción de inscricións.
8. Presentación de solicitudes:
Solicitude segundo modelo anexo I.
9. Programa:
10. Certificado de superación do curso:
É obrigatoria a asistencia a todas as sesións do curso. Finalizado este, a entidade organizadora realizará as probas pertinentes que avalíen os coñecementos adquiridos polos alumnos e, en caso de superalas, expedirá o certificado correspondente co cal poderá solicitar á Dirección Xeral de Innovación e Xestión da Saúde Pública da Consellería de Sanidade o carné de aplicador/manipulador de biocidas, nivel básico.
Santiago de Compostela, 13 de febreiro de 2013
RESOLUCIÓN do 14 de febreiro de 2013, da Dirección Xeral de Innovación e Xestión da Saúde Pública, pola que se fai pública a realización dun curso homologado de nivel cualificado para a obtención do carné de aplicador/manipulador de biocidas.
Consellería de Sanidade — III. Outras disposicións — 28/02/2013

A Orde do 30 de xullo de 1997, conxunta das consellerías de Agricultura, Gandaría e Montes e de Sanidade e Servizos Sociais, pola que se establece na Comunidade Autónoma de Galicia a normativa reguladora para a homologación de cursos de capacitación para realizar tratamentos con praguicidas, así como para a obtención do carné de manipuladores destes produtos, establece no seu artigo 8.6 que os ministerios de Agricultura, Pesca e Alimentación e de Sanidade e Consumo lles comunicarán aos organismos responsables na Comunidade Autónoma a homologación dos ditos cursos, e no seu artigo 9 a obrigatoriedade de que o organismo oficial responsable publique no Diario Oficial de Galicia a información correspondente a cada curso que se vai realizar.
En consecuencia, anúnciase a realización dun curso de aplicador/manipulador de biocidas, nivel cualificado, homologado polas direccións xerais de Saúde Pública do Ministerio de Sanidade e Política Social e de Agricultura do Ministerio de Medio Ambiente, Rural e Mariño, solicitado pola entidade Estudios Cacumen, de acordo coas seguintes bases:
1. Denominación do curso:
Curso para a capacitación de aplicadores/manipuladores de produtos biocidas. Nivel cualificado.
2. Entidade organizadora:
Estudios Cacumen (José Ángel Castro Expósito).
3. Data:
Abril 2013: 26, 27.
Maio 2013: 3, 4, 10, 11, 24, 25, 31.
Xuño 2013: 1.
4. Lugar de realización:
Estudios Cacumen.
R/ Concepción Arenal, 18-1º.
27004 Lugo.
5. Número de prazas:
Máximo 20 alumnos.
6. Dirixido a:
Responsables técnicos de empresas de servizos. Control de pragas.
7. Criterios de selección:
Por rigorosa orde de recepción de inscricións.
8. Presentación de solicitudes:
Solicitude segundo modelo anexo I.
9. Programa:
10. Certificado de superación do curso:
É obrigatoria a asistencia a todas as sesións do curso. Finalizado este, a entidade organizadora realizará as probas pertinentes que avalíen os coñecementos adquiridos polos alumnos e, en caso de superalas, expedirá o certificado correspondente co cal poderá solicitar á Dirección Xeral de Innovación e Xestión da Saúde Pública da Consellería de Sanidade o carné de aplicador/manipulador de biocidas, nivel cualificado.
Santiago de Compostela, 14 de febreiro de 2013
ORDE do 26 de febreiro de 2013 pola que se dispón o cesamento e o nomeamento da Dirección do Fondo Galego de Garantía Agraria (Fogga).
Consellería do Medio Rural e do Mar — II. Autoridades e persoal — 28/02/2013

O artigo 4 da Lei 7/1994, do 29 de decembro, de creación do Fondo Galego de Garantía Agraria (Fogga), conforme a denominación actual do organismo establecida pola disposición adicional quinta da Lei 7/2002, do 27 de decembro, dispón que o Consello de Dirección estará formado polo seu presidente, un vicepresidente, o seu director, cinco vogais e un secretario, correspondéndolle o nomeamento dos vogais e do director ao conselleiro que desempeñe as competencias en materia do medio rural.
En virtude dos decretos 1/2012, do 3 de xaneiro, e 13/2012, do 4 de xaneiro, fixouse a estrutura orgánica da Xunta de Galicia e das súas consellerías; establecéndose mediante o Decreto 46/2012, do 19 de xaneiro, a estrutura orgánica da Consellería do Medio Rural e do Mar, e do Fondo Galego de Garantía Agraria.
O compromiso do Goberno galego cos principios de austeridade, eficacia e eficiencia no funcionamento da Administración da Xunta de Galicia plásmase nesta orde ao posibilitar que as funcións e facultades inherentes á dirección do Fogga sexan realizadas por un director xeral da consellería.
Na súa virtude e no uso das competencias que me atribúen os puntos 3º e 4º do artigo 4 da Lei 7/1994, do 29 de decembro, e 9.1º e 14.1º do Decreto 128/1996, do 14 de marzo,
Artigo 1
Que cese José Álvarez Robledo, como director do Fondo Galego de Garantía Agraria (Fogga), agradecéndolle os servizos prestados.
Artigo 2
Nomear a persoa titular da Dirección Xeral de Produción Agropecuaria da Consellería do Medio Rural e do Mar, como directora do Fondo Galego de Garantía Agraria (Fogga).
Santiago de Compostela, 26 de febreiro de 2013
ORDE do 12 de decembro de 2012 pola que se crea e se integra na Rede de Bibliotecas de Galicia a Biblioteca Pública Municipal Ágora (A Coruña).
Consellería de Cultura, Educación e Ordenación Universitaria — III. Outras disposicións — 03/01/2013

Vista a proposta do secretario xeral de Cultura e en conformidade co establecido no artigo 38 do Decreto 41/2001, do 1 de febreiro, de refundición da normativa en materia de bibliotecas,
Primeiro. Crear e integrar na Rede de Bibliotecas de Galicia a Biblioteca Pública Municipal Ágora (A Coruña).
Segundo. A resolución favorable de integración estará condicionada á sinatura dun convenio onde se recolla a obriga, por parte do centro bibliotecario, de prestar un servizo público que deberá axustarse ao estipulado no Decreto 41/2001, do 1 de febreiro, e que poderá responder nos restantes termos ás especiais características de cada tipo de centros.
Terceiro. O prazo de sinatura deste convenio non deberá ser superior aos tres meses. De non cumprirse este prazo, deixarase sen efecto a posible resolución favorable e suporá o arquivo definitivo da solicitude.
Cuarto. O posterior incumprimento do devandito convenio poderá ser motivo de exclusión temporal ou definitiva do centro bibliotecario de que se trate da Rede de Bibliotecas de Galicia.
Santiago de Compostela, 12 de decembro de 2012
CORRECCIÓN de erros. Orde do 28 de novembro de 2012 pola que se derroga a Orde do 7 de maio de 1997, de concertación e acreditación de centros sociosanitarios, e a do 3 de outubro de 2000, que a modifica.
Consellería de Sanidade — I. Disposicións xerais — 07/01/2013

Advertido erro na citada orde, publicada no
Diario Oficial de Galicia
número 241, do 19 de decembro de 2012, cómpre facer as seguintes correccións:
Na páxina 47187, no punto 2 do artigo único, onde di: «... calquera centro que vaia prestar atención sanitaria a enfermos crónicos, discapacitados e terminais ...», debe dicir: «...calquera centro que vaia prestar atención sanitaria hospitalaria a enfermos crónicos, discapacitados e terminais ...».
Na páxina 47188, no punto 3 do artigo único, onde di: «As condicións da prestación de asistencia sanitaria concertada axustaranse ao disposto na Lei 30/2007, do 30 de outubro, de contratos do sector público», debe dicir: «As condicións da prestación de asistencia sanitaria concertada axustaranse ao disposto no Real decreto lexislativo 3/2011, do 14 de novembro, polo que se aproba o texto refundido da Lei de contratos do sector público».
ORDE do 18 de decembro de 2012 pola que se aproba o Plan de xestión de recursos piscícolas do Rego de Moreda, no termo municipal de Taboada.
Consellería de Medio Ambiente, Territorio e Infraestruturas — III. Outras disposicións — 08/01/2013

Antecedentes.
De conformidade co disposto no artigo 68 do Regulamento de ordenación da pesca fluvial e dos ecosistemas acuáticos continentais, aprobado polo Decreto 130/1997, do 14 de maio, o Servizo Provincial de Conservación da Natureza de Lugo iniciou o expediente de aprobación do Plan de xestión de recursos piscícolas do rego de Moreda, situado no concello de Taboada.
Na tramitación do Plan de xestión de recursos piscícolas do rego de Moreda foron oídos o Comité Provincial de Pesca Fluvial de Lugo e o Comité Galego de Pesca Fluvial, que emitiron informes favorables sobre a súa aprobación.
Fundamentos xurídicos.
A tramitación do expediente de aprobación do Plan de xestión de recursos piscícolas do rego de Moreda axustouse ao establecido na Lei 7/1992, do 24 de xullo, de pesca fluvial, e ao Decreto 130/1997, do 14 de maio, polo que se aproba o Regulamento de ordenación da pesca fluvial e dos ecosistemas acuáticos continentais.
Con suxeición ao establecido no artigo 68 do Decreto 130/1997, do 14 de maio, la Consellería de Medio Ambiente, Territorio e Infraestruturas é o órgano competente para a aprobación dos plans de xestión de recursos piscícolas.
De acordo con todo o anterior,
Aprobar o Plan de xestión de recursos piscícolas do rego de Moreda.
O contido íntegro deste plan poderase consultar nas dependencias da Dirección Xeral de Conservación da Natureza da Consellería de Medio Ambiente, Territorio e Infraestruturas, sitas en San Lázaro, s/n, en Santiago de Compostela.
Contra esta orde poderá interporse o recurso potestativo de reposición perante o conselleiro de Medio Ambiente, Territorio e Infraestruturas no prazo dun mes, ou directamente o recurso contencioso-administrativo ante o Xulgado do Contencioso-Administrativo de Santiago de Compostela no prazo de dous meses, contados estes prazos desde o día seguinte ao da publicación desta resolución no Diario Oficial de Galicia.
Santiago de Compostela, 18 de decembro de 2012
RESOLUCIÓN do 21 de decembro de 2012 pola que se acorda facer público o orzamento para o exercicio do ano 2013.
Universidade da Coruña — III. Outras disposicións — 04/01/2013

O Consello Social da Universidade da Coruña, na reunión que tivo lugar o día 20 de decembro de 2012 e de conformidade co disposto no artigo 20.1 da Lei orgánica 6/2001, do 21 de decembro (modificada pola Lei orgánica 4/2007, do 12 de abril ), e no artigo 4 c) da Lei 1/2003, do 9 de maio, de consellos sociais do sistema universitario de Galicia, acordou a aprobación do orzamento desta universidade para o exercicio do ano 2013.
Esta reitoría, consonte o disposto no artigo 81.2 da Lei orgánica 6/2001, do 21 de decembro, de universidades (modificada pola Lei orgánica 4/2007, do 12 de abril), resolve publicar o dito orzamento que acada a contía inicial no estado de ingresos e gastos de 119.615.933,92 euros segundo o detalle do anexo.
A Coruña, 21 de decembro de 2012
ORDE do 21 de decembro de 2012 pola que se publica a concesión dos premios extraordinarios de educación secundaria obrigatoria ao rendemento académico correspondentes ao curso 2011-2012, convocados pola Orde do 3 de agosto de 2012 (Diario Oficial de Galicia do 13 de agosto).
Consellería de Cultura, Educación e Ordenación Universitaria — III. Outras disposicións — 04/01/2013

A Orde do 3 de agosto de 2012 (DOG do 13 de agosto) pola que se convocan os premios extraordinarios de educación secundaria obrigatoria ao rendemento académico, correspondentes ao curso 2011-2012, establece no seu artigo 11.2 que o titular da Dirección Xeral de Educación, Formación Profesional e Innovación Educativa elevará a proposta feita polo tribunal ao conselleiro de Cultura, Educación e Ordenación Universitaria, quen emitirá a correspondente orde de adxudicación para a súa publicación no Diario Oficial de Galicia.
Unha vez realizadas as probas, publicadas as cualificacións obtidas polos candidatos no portal educativo https://www.edu.xunta.es, resoltas as reclamacións presentadas, vista a acta coa proposta definitiva do tribunal de adxudicación dos premios extraordinarios e a proposta do director xeral de Educación, Formación Profesional e Innovación Educativa,
Primeiro. Concederlle os premios extraordinarios de educación secundaria obrigatoria ao rendemento académico correspondentes ao curso 2011-2012 ao alumnado que figura no anexo desta orde.
Segundo. Contra esta orde de adxudicación dos premios poderase recorrer mediante recurso potestativo de reposición ante o conselleiro de Cultura, Educación e Ordenación Universitaria no prazo dun mes, a partir do día seguinte ao da data de publicación no Diario Oficial de Galicia, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben directamente mediante recurso contencioso-administrativo perante a Sala do Contencioso-Administrativo do Tribunal Superior de Xustiza de Galicia, no prazo de dous meses, segundo prevé o artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 21 de decembro de 2012
O alumnado premiado indicará, no prazo de dez días, a titularidade dunha conta bancaria con 20 díxitos e presentará unha declaración responsable sobre a veracidade dos datos relativos á dita conta, na cal se ingresará mediante transferencia bancaria a dotación do premio. Deberá enviarse á Consellería de Cultura, Educación e Ordenación Universitaria, Servizo de Avaliación e Calidade do Sistema Educativo, edificio administrativo, s/n, bloque 2, 1º andar, 15781 Santiago de Compostela.
RESOLUCIÓN do 19 de decembro de 2012 pola que se fai pública a relación definitiva dos centros seleccionados para desenvolver, con carácter experimental, os contratos-programa dirixidos á mellora do éxito escolar nos centros docentes de educación primaria e secundaria dependentes desta consellería.
Consellería de Cultura, Educación e Ordenación Universitaria — III. Outras disposicións — 04/01/2013

A Resolución do 10 de maio de 2012, da Dirección Xeral de Educación, Formación Profesional e Innovación Educativa (DOG do 7 de xuño), regula, con carácter experimental, os contratos-programa e establece as bases para a convocatoria e selección de programas dirixidos á mellora do éxito escolar nos centros docentes de educación primaria e secundaria dependentes da Consellería de Cultura, Educación e Ordenación Universitaria.
Unha vez rematado o procedemento de selección establecido na citada resolución, cómpre facer pública a relación de centros que son autorizados para o desenvolvemento de programas dirixidos á mellora do éxito escolar.
O artigo 13 da citada resolución determina que a resolución definitiva dos centros seleccionados será publicada no Diario Oficial de Galicia.
En consecuencia, a Dirección Xeral Educación, Formación Profesional e Innovación Educativa
Primeiro. Autorizar os centros educativos que se relacionan no anexo desta resolución para o desenvolvemento de programas dirixidos á mellora do éxito escolar.
Segundo. Contra esta resolución poderán interpoñer recurso de alzada ante a persoa titular da Consellería de Cultura, Educación e Ordenación Universitaria, no prazo dun mes contado a partir do día seguinte ao da publicación no
Diario Oficial de Galicia
, de acordo co disposto nos artigos 107.1, 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común ou, directamente, recurso contencioso-administrativo, no prazo de dous meses, ante o Tribunal Superior de Xustiza de Galicia conforme os artigos 10, 14 e 46.1º da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 19 de decembro de 2012
DECRETO 3/2013, do 10 de xaneiro, polo que se nomea director da Axencia Galega de Innovación a Manuel Antonio Varela Rey.
Consellería de Economía e Industria — II. Autoridades e persoal — 11/01/2013

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e 65 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, e no artigo 17.2 dos estatutos da Axencia Galega de Innovación, aprobados polo Decreto 50/2012, do 12 de xaneiro, polo que se crea a Axencia Galega de Innovación e se aproban os seus estatutos, por proposta do conselleiro de Economía e Industria, e logo de deliberación do Consello da Xunta de Galicia, na súa reunión do día dez de xaneiro de dous mil trece,
Nomeo director da Axencia Galega de Innovación a Manuel Antonio Varela Rey.
Santiago de Compostela, dez de xaneiro de dous mil trece
DECRETO 1/2013, do 10 de xaneiro, polo que se dispón que cese Ricardo Capilla Pueyo como director da Axencia Galega de Innovación.
Consellería de Economía e Industria — II. Autoridades e persoal — 11/01/2013

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e 65 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, e no artigo 17.2 dos estatutos da Axencia Galega de Innovación, aprobados polo Decreto 50/2012, do 12 de xaneiro, polo que se crea a Axencia Galega de Innovación e se aproban os seus estatutos, por proposta do conselleiro de Economía e Industria, e logo de deliberación do Consello da Xunta de Galicia, na súa reunión do día dez de xaneiro de dous mil trece,
Que cese, por petición propia, Ricardo Capilla Pueyo, como director da Axencia Galega de Innovación, agradecéndolle os servizos prestados.
Santiago de Compostela, dez de xaneiro de dous mil trece
DECRETO 2/2013, do 10 de xaneiro, polo que se dispón que cese Manuel Antonio Varela Rey como director xeral de Innovación e Xestión da Saúde Pública.
Consellería de Sanidade — II. Autoridades e persoal — 11/01/2013

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta da conselleira de Sanidade, e logo de deliberación do Consello da Xunta de Galicia, na súa reunión do día dez de xaneiro de dous mil trece,
Que cese, por pase a outro destino, Manuel Antonio Varela Rey, como director xeral de Innovación e Xestión da Saúde Pública, agradecéndolle os servizos prestados.
Santiago de Compostela, dez de xaneiro de dous mil trece
ORDE do 21 de decembro de 2012 pola que se publica a concesión dos premios de educación secundaria obrigatoria ao esforzo e á superación persoal correspondentes ao curso 2011-2012, convocados pola Orde do 3 de agosto de 2012 (Diario Oficial de Galicia do 13 de agosto).
Consellería de Cultura, Educación e Ordenación Universitaria — III. Outras disposicións — 04/01/2013

A Orde do 3 de agosto de 2012 (DOG do 13 de agosto) pola que se convocan os premios de educación secundaria obrigatoria ao esforzo e á superación persoal, correspondentes ao curso 2011-2012, establece no seu artigo 13.2 que o titular da Dirección Xeral de Educación, Formación Profesional e Innovación Educativa elevará a proposta feita pola comisión ao conselleiro de Cultura, Educación e Ordenación Universitaria, que emitirá a correspondente orde de adxudicación para a súa publicación no
Diario Oficial de Galicia
, que recollerá a relación de códigos alfanuméricos dos premiados.
Unha vez publicada a relación provisional da proposta, dado cumprimento ao disposto no citado artigo 13.2, vista a acta coa proposta definitiva da Comisión de Selección de adxudicación dos premios e a proposta do director xeral de Educación, Formación Profesional e Innovación Educativa,
Primeiro. Concederlle os premios de educación secundaria obrigatoria ao esforzo e á superación persoal, correspondentes ao curso 2011-2012, ao alumnado que figura no anexo desta orde.
Segundo. Contra esta orde de adxudicación dos premios poderase recorrer mediante recurso potestativo de reposición ante o conselleiro de Cultura, Educación e Ordenación Universitaria no prazo dun mes, a partir do día seguinte ao da data de publicación no
Diario Oficial de Galicia
, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben directamente mediante recurso contencioso-administrativo perante a Sala do Contencioso-Administrativo do Tribunal Superior de Xustiza de Galicia, no prazo de dous meses, segundo prevé o artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 21 de decembro de 2012
Os/as gañadores/as deberán enviar, no prazo de dez días, á Consellería de Cultura, Educación e Ordenación Universitaria, Servizo de Avaliación e Calidade do Sistema Educativo, edificio administrativo s/n, bloque 2, 1º andar, 15781 Santiago de Compostela, a certificación da titularidade dunha conta bancaria con 20 díxitos na cal se ingresará mediante transferencia bancaria a dotación do premio.
CORRECCIÓN de erros. Decreto 267/2012, do 5 de decembro, polo que se aproba a delimitación do Camiño de Santiago do Norte, ruta do interior, tamén coñecido como Camiño Primitivo ou de Ovedo.
Consellería de Cultura, Educación e Ordenación Universitaria — III. Outras disposicións — 10/01/2013

Advertida a omisión do plano 00 (plano guía) na corrección realizada no DOG do día 7 de xaneiro de 2013, cómpre publicalo a seguir:
RESOLUCIÓN do 18 de decembro de 2012 pola que se fan públicos, para os efectos do artigo 11 da Lei 4/2006, do 30 de xuño, de transparencia e boas prácticas na Administración pública galega, os convenios de colaboración asinados no terceiro cuadrimestre do ano 2012.
Academia Galega de Seguridade Pública — III. Outras disposicións — 14/01/2013

Para os efectos previstos no artigo 11 da Lei 4/2006, do 30 de xuño, de transparencia e boas prácticas na Administración pública galega, acórdase darlles publicidade aos convenios de colaboración subscritos pola Academia Galega de Seguridade Pública no terceiro cuadrimestre do ano 2012 e que se relacionan no anexo a esta resolución.
A Estrada, 18 de decembro de 2012
RESOLUCIÓN do 19 de decembro de 2012, da Dirección Xeral de Traballo e Economía Social, pola que se dispón a inscrición no rexistro e a publicación, no Diario Oficial de Galicia, do acordo da comisión paritaria do IV convenio colectivo autonómico de pompas fúnebres, relativo á aprobación das táboas salariais para o ano 2013.
Consellería de Traballo e Benestar — III. Outras disposicións — 14/01/2013

Visto o acordo polo que se aproban as táboas salariais para o ano 2013, que subscribiu a comisión paritaria do IV convenio colectivo autonómico de pompas fúnebres, na xuntanza do día 14 de decembro de 2012, e de conformidade co disposto no artigo 90.2 e 3 do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, e no Real decreto 713/2010, do 28 de maio, sobre rexistro e depósito de convenios e acordos colectivos de traballo,
A Dirección Xeral de Traballo e Economía Social
Primeiro. Ordenar o seu rexistro e depósito no Rexistro de Convenios e Acordos Colectivos de Traballo da Comunidade Autónoma de Galicia, creado mediante Orde do 29 de outubro de 2010 (DOG núm. 222, do 18 de novembro).
Segundo. Dispoñer a súa publicación no
Diario Oficial de Galicia
.
Santiago de Compostela, 19 de decembro de 2012
En Santiago de Compostela, ás dez trinta horas do día catorce de decembro de dous mil doce, na sede do Consello Galego de Relacións Laborais, sita na rúa Algalia de Abaixo, 24, baixo, reúnense as persoas abaixo sinaladas, que forman parte da comisión paritaria do IV convenio colectivo autonómico para o sector de pompas fúnebres de Galicia.
Representación empresarial:
Representación social:
Logo do debate e análise das cuestións obxecto desta xuntanza polas representacións presentes nesta comisión, procede reflectir na acta o seguinte.
1. En primeiro lugar, apróbase o libro de rexistro de servizos prestado, que se achega como anexo 1 á presente acta, que entrará en vigor a partir da súa publicación no
Diario Oficial de Galicia.
2. En segundo lugar, procédese a aprobar as táboas salariais do ano 2013 conforme o disposto no artigo 19 do IV convenio colectivo autonómico para o sector de pompas fúnebres de Galicia, que quedan do seguinte xeito:
Táboa salarial 2013
3. Por último, os membros da comisión delegan no persoal habilitado do Consello Galego de Relacións Laborais a realización dos trámites de rexistro, depósito e publicidade dos acordos reflectidos nesta acta ante a autoridade laboral competente.
Non tendo máis asuntos que tratar, remata a xuntanza ás doce horas do día sinalado no encabezamento, expídese para o efecto esta acta, que asinan, por duplicado exemplar, todos os asistentes en proba de conformidade.
RESOLUCIÓN do 2 de xaneiro de 2013 pola que se fixan os feitos impoñibles e límites cuantitativos dos supostos en que o persoal funcionario da escala técnica de finanzas poderá realizar totalmente e ultimar as actuacións inspectoras en que interveña.
Axencia Tributaria de Galicia — III. Outras disposicións — 11/01/2013

A Orde do 20 de decembro de 2012, da Consellería de Facenda, pola que se organiza e atribúen funcións á Inspección dos Tributos no ámbito de competencias da Área de Inspección Tributaria da Axencia Tributaria de Galicia, establece no seu artigo 2.2 que «Nas delegacións da Axencia Tributaria de Galicia poderán constituírse, por acordo do xefe de área de Inspección Tributaria, equipos de inspección formados polo número de funcionarios da escala técnica de finanzas que en cada caso se determine, designándose un deles como xefe de equipo, que poderán realizar totalmente e ultimar actuacións inspectoras subscribindo as actas correspondentes con respecto aos feitos impoñibles e límites cuantitativos que se establezan por resolución do director da Axencia Tributaria».
En consecuencia,
Primeiro. Feitos impoñibles e límites cuantitativos polos que os técnicos de finanzas poderán realizar totalmente e ultimar actuacións inspectoras.
Os equipos de inspección formados por funcionarios da escala técnica de finanzas que en cada caso se determine, designándose un deles como xefe de equipo, poderán realizar totalmente e ultimar actuacións inspectoras subscribindo as actas correspondentes, agás nos seguintes supostos:
a) No imposto sobre transmisións patrimoniais e actos xurídicos documentados, cando a base impoñible sexa superior a 1 millón de euros.
b) No imposto sobre sucesións e doazóns:
1º. Adquisición de bens a título sucesorio cando o ben hereditario sexa superior a 1 millón de euros.
2º. Adquisicións de bens e dereitos a título gratuíto e
inter vivos
cando a base impoñible sexa superior a 1 millón de euros.
c) Imposto sobre o patrimonio.
Segundo. Efectos.
Esta resolución terá efectos desde o mesmo día da súa publicación no
Diario Oficial de Galicia
.
Santiago de Compostela, 2 de xaneiro de 2013
CORRECCIÓN de erros. Orde do 27 de decembro de 2012 pola que se desenvolve o medio de comprobación de valores de prezos medios de mercado aplicable a determinados inmobles rústicos e urbanos situados na Comunidade Autónoma de Galicia e se aproban os prezos medios no mercado aplicables no exercicio 2013.
Consellería de Facenda — III. Outras disposicións — 10/01/2013

Advertidos erros na citada orde, publicado no
Diario Oficial de Galicia
nº 248, do 31 de decembro de 2012, cómpre engadir a seguinte táboa ao final do anexo IV.
RESOLUCIÓN do 4 de xaneiro de 2013, da Secretaría Xeral Técnica da Consellería de Presidencia, Administracións Públicas e Xustiza, pola que se dá publicidade aos convenios de colaboración subscritos por esta consellería no terceiro cuadrimestre do ano 2012.
Vicepresidencia e Consellería de Presidencia, Administracións Públicas e Xustiza — III. Outras disposicións — 16/01/2013

O artigo 11 da Lei 4/2006, do 30 de xuño, de transparencia e boas prácticas na Administración pública galega (DOG número 136, do 14 de xuño) impón a cada consellería da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Artigo 1. Darlle publicidade á relación dos convenios subscritos pola Consellería de Presidencia, Administracións Públicas e Xustiza nos meses de setembro, outubro, novembro e decembro do ano 2012, que se incorpora como anexo I a esta resolución.
Artigo 2. Darlle publicidade á relación dos convenios subscritos pola Consellería de Presidencia, Administracións Públicas e Xustiza nos meses de maio, xuño, xullo e agosto do ano 2012, que se incorpora como anexo II a esta resolución.
Santiago de Compostela, 4 de xaneiro de 2013
ORDE do 8 de xaneiro de 2013 pola que se renovan os membros integrantes da Comisión Galega de Bioética.
Consellería de Sanidade — II. Autoridades e persoal — 15/01/2013

O Decreto 177/2000, do 22 de xuño, polo que se regula a creación e autorización dos comités de ética asistencial, prevé na súa disposición adicional primeira que por orde da Consellería de Sanidade se regulará a creación, composición e funcións da Comisión Galega de Bioética, que terá como ámbito xeográfico e institucional de actuación a Comunidade Autónoma de Galicia, e actuará como órgano asesor nesta materia e como órgano de referencia en materia de bioética para os comités de ética asistencial.
Por Orde da Consellería de Sanidade do 13 de febreiro de 2001 (modificada polas ordes do 13 de xullo de 2006 e do 25 de xuño de 2010) creouse a Comisión Galega de Bioética, e determinouse nos artigos 3 a 7 a súa composición.
Os primeiros nomeamentos producíronse por Orde da Consellería de Sanidade do 3 de setembro de 2001, e deberase proceder periodicamente á súa renovación consonte o previsto nos artigos 4, 5, 6 e 7 da antedita Orde do 13 de febreiro.
Polas ordes do 27 de outubro de 2009 e 22 de agosto de 2011 procedeuse á renovación dos membros integrantes da Comisión, de conformidade coas previsións regulamentarias.
Finalmente, o Decreto 311/2009, do 28 de maio, polo que se establece a estrutura orgánica dos servizos centrais do Servizo Galego de Saúde, estableceu no seu artigo 9.4 a adscrición da Comisión Galega de Bioética á Dirección de Asistencia Sanitaria do Servizo Galego de Saúde.
Dado o tempo transcorrido, tendo en conta os cambios estruturais producidos e a necesaria renovación dos nomeamentos da Comisión, cómpre establecer a composición actualizada deste órgano.
Na súa virtude, e en uso das facultades que me confiren os artigos 34.6 e 38 da Lei 1/1983, do 22 de febreiro, de normas reguladoras da Xunta e da súa Presidencia, reformada pola Lei 11/1998, do 20 de outubro, en relación coa disposición adicional primeira do Decreto 177/2000, do 22 de xuño, polo que se regula a creación e autorización dos comités de ética asistencial,
Artigo único. Renóvase a composición da Comisión Galega de Bioética, co nomeamento das persoas que figuran no anexo á presente orde, en substitución das nomeadas pola Orde do 27 de outubro de 2009, que cesan no seu cargo.
Disposición derrogatoria
Queda derrogada a Orde da Consellería de Sanidade do 27 de outubro de 2009 pola que se renovaron os membros integrantes da Comisión Galega de Bioética, así como cantas disposicións de igual ou inferior rango se opoñan ao establecido na presente orde.
Disposición derradeira
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 8 de xaneiro de 2013
ORDE do 4 de xaneiro de 2013 pola que se modifica a Orde do 12 de marzo de 2012 pola que se designan os membros do comité clínico a que se refiren os artigos 15 e 16 da Lei orgánica 2/2010, do 3 de marzo.
Consellería de Sanidade — II. Autoridades e persoal — 15/01/2013

A Lei orgánica 2/2010, de saúde sexual e reprodutiva e da interrupción voluntaria do embarazo, establece que, con carácter excepcional, se poderá interromper o embarazo por causas médicas cando se detecten anomalías fetais incompatibles coa vida e así conste nun ditame emitido con anterioridade por un facultativo especialista, distinto do que practique a intervención, ou cando se detecte no feto unha enfermidade extremadamente grave e incurable no momento do seu diagnóstico e así o confirme un comité clínico formado por un equipo pluridisciplinar en que se integren dous médicos especialistas en xinecoloxía e obstetricia ou expertos en diagnóstico prenatal e un pediatra.
De conformidade co establecido no artigo 16 da dita lei, en cada comunidade autónoma haberá cando menos un comité clínico nun centro da rede sanitaria pública. A designación dos seus membros será realizada polas autoridades sanitarias e deberá facerse pública no diario oficial da comunidade autónoma, para un período non inferior a un ano.
De acordo co anterior, cómpre actualizar a composición do dito comité en relación co que figura recollido na Orde do 12 de marzo de 2012, co cesamento e nomeamentos que se recollen na presente orde.
En consecuencia, en virtude das facultades que me confire o artigo 38 da Lei 1/1983, do 22 de febreiro, de normas reguladoras da Xunta e da súa Presidencia, modificada pola Lei 11/1988, do 20 de outubro,
Artigo único
Primeiro. O cesamento como membro titular do comité clínico de María Guadalupe Alfonsín Somoza, facultativa especialista en xinecoloxía e obstetricia.
Segundo. O nomeamento como membro titular do comité clínico de Eloy Moral Santamarina, facultativo especialista en xinecoloxía e obstetricia, que na Orde do 12 de marzo de 2012 figuraba como membro suplente.
Terceiro. O nomeamento como membros suplentes de Luis Miguel González Seijas e de Antonio Mª López Portela, ambos facultativos especialistas en xinecoloxía e obstetricia.
Disposición derradeira
A presente orde entrará en vigor o mesmo día da súa publicación no Diario Oficial de Galicia.
Santiago de Compostela, 4 de xaneiro de 2013
RESOLUCIÓN do 8 de xaneiro de 2013 pola que se fan públicos os convenios de colaboración asinados por este ente público no terceiro cuadrimestre do ano 2012.
Portos de Galicia — III. Outras disposicións — 17/01/2013

Para os efectos previstos no artigo 11 da Lei 4/2006, do 30 de xuño, de transparencia e boas prácticas na Administración pública galega, acórdase dar publicidade aos convenios de colaboración asinados no terceiro cuadrimestre do ano 2012 e que se relacionan no anexo a esta resolución.
Santiago de Compostela, 8 de xaneiro de 2013